b'\n_START_ARTICLE_\nMilda Vainiut\xc4\x97\n_START_SECTION_\nBiografija\n_START_PARAGRAPH_\n1981 m. baig\xc4\x97 Roki\xc5\xa1kio Edvardo Ti\xc4\x8dkaus vidurin\xc4\x99 mokykl\xc4\x85. 1982-1986 m. Vilniaus pedagoginiame institute \xc4\xafgijo lietuvi\xc5\xb3 kalbos ir literat\xc5\xabros mokytojos kvalifikacij\xc4\x85. 1986-1993 m. dirbo mokytoja Roki\xc5\xa1kio 3-iojoje vidurin\xc4\x97je mokykloje._NEWLINE_1987\xe2\x80\x931993 m. studijavo Vilniaus universiteto Teis\xc4\x97s fakultete, \xc4\xafgydama teisinink\xc4\x97s kvalifikacij\xc4\x85. 1997 m. Gyseno Justo Lybigo universitete (Vokietija) M. Vainiutei suteiktas teis\xc4\x97s magistr\xc4\x97s laipsnis, 2000 m. \xe2\x80\x93 socialini\xc5\xb3 moksl\xc5\xb3 (teis\xc4\x97s) daktar\xc4\x97s laipsnis._NEWLINE_2000\xe2\x80\x932011 m. buvo Mykolo Romerio universiteto Teis\xc4\x97s fakulteto docent\xc4\x97, 2011\xe2\x80\x932018 m. \xe2\x80\x93 Teis\xc4\x97s fakulteto profesor\xc4\x97, Konstitucin\xc4\x97s teis\xc4\x97s katedros ved\xc4\x97ja, Konstitucin\xc4\x97s ir administracin\xc4\x97s teis\xc4\x97s katedros ved\xc4\x97ja, Vie\xc5\xa1osios teis\xc4\x97s instituto direktoriaus pavaduotoja._NEWLINE_2002\xe2\x80\x932003 m. dirbo Nacionalin\xc4\x97s teism\xc5\xb3 administracijos Teis\xc4\x97s ir personalo skyriaus ved\xc4\x97ja. 2000\xe2\x80\x932002 m. buvo Lietuvos Respublikos teisingumo ministerijos Teis\xc4\x97k\xc5\xabros ir vie\xc5\xa1osios teis\xc4\x97s departamento vyriausioji specialist\xc4\x97, Tarptautin\xc4\x97s teis\xc4\x97s departamento vyriausioji specialist\xc4\x97._NEWLINE_2003\xe2\x80\x932009 m. buvo prezidento Valdo Adamkaus patar\xc4\x97ja teis\xc4\x97s klausimais, 2009\xe2\x80\x932010 m. \xe2\x80\x93 Prezidento kanceliarijos vyriausioji konsultant\xc4\x97 prezident\xc4\x97s Dalios Grybauskait\xc4\x97s pirmosios kadencijos metu. _NEWLINE_2016\xe2\x80\x932018 m. Lietuvos Respublikos teisingumo ministr\xc4\x97, nuo 2018 m. \xe2\x80\x93 Seimo kontrolier\xc4\x97.'